**ИНКЛУЗИВНА КУЛТУРА**

**ОБЛАСТ А. 1**: **Изградња заједнице**

**Показатељ А. 1.1: Свако осећа да је добродошао.**

1. Да ли је први контакт који одрасли и деца имају са школом пријатељски и пружа осећај добродошлице?

2. Да ли школа пружа осећај добродошлице свим ученицима, укључујући ученике са сметњама у развоју, Роме, избеглице, расељена лица и друга лица из осетљивих група, уз уважавање њихове верске и етничке припадности и психофизичког стања?

3. Да ли је школа отворена за иницијативе и предлоге локалних НВО за реализацију заједничких пројеката и програма?

4. Да ли се ученици, који су дисциплинском мером искључени из друге школске заједнице, осећају прихваћено у новој школској заједници?

5. Да ли је из школских брошура и писаних информација о школи јасно да је уважавање свих различитости међу ученицима део правила понашања и школских обичаја?

6. Да ли ученици, родитељи и школско особље имају доживљај да њихова учионица и друге просторије у школи припадају њима?

**ОБЛАСТ А. 1: Изградња заједнице**

**Показатељ А. 1.2: Ученици помажу једни другима.**

1. Да ли се у школи ученици подстичу да нудеили траже помоћ једни од других када је то потребно?

2. Да ли се у школским активностима подстиче комуникација која подразумева пружање подршке?

3. Да ли постоји стални утицај на ученике да избегавају називање других погрдним именимакоја одражавају расистичку, сексистичку, хомофобичну и друге облике дискриминације, као и дискриминацију према лицима са сметњама у развоју?

4. Да ли ученици разумеју да се од сваког ученика може очекивати различит степен прилагођавања школским правилима и владању према школским правилима?

5. Да ли се ученици подстичу да цене постигнућа свих ученика, без обзира на индивидуалне могућности и резултате?

6. Да ли се ученици подстичу да помажу једни другима и ван школе када за то постоји потреба?

**ОБЛАСТ А. 1: Изградња заједнице**

**Показатељ А. 1.3**: **Запослени у школи међусобно добро сарађују.**

1. Да ли школско особље осећа да постоји клима поверења у којој се могу размењивати искуства и тражити помоћ у решавању проблема у раду?

2. Да ли се у школи подстиче стручно усавршавање наставника, које има за циљ подстицање сарадње међу школским особљем, смањивање предрасуда и спречавање дискриминације у школи?

3. Да ли између наставника и стручних сарадника постоји професионално уважавање и конструктивна сарадња?

4. Да ли је директор школе отворен за сва питања и проблеме школског особља?

5. Да ли се на састанцима стручних тела негује аргументована стручна расправа уз уважавање различитости мишљења?

6. Да ли школско особље практикује тимски рад са јасном поделом улога и одговорности?

**ОБЛАСТ А. 1: Изградња заједнице**

**Показатељ А. 1.4: Запослени у школи и ученици се опходе једни према другима са уважавањем.**

1.Да ли школско особље ословљава све ученике с поштовањем, њиховим властитим или именом којим би они хтели да их ословљавају?

2. Да ли се ученици односе с поштовањем према целокупном школском особљу, без обзира на њихову позицију и радно место у школи?

3. Да ли наставници показују интересовање за иницијативе и предлоге ученика за побољшање наставног рада?

4. Да ли се ученици постичу да искрено разговарају са наставницима, а не да дају одговоре који би задовољили наставнике и друге ученике?

5. Да ли ученички парламент за своје акције и идеје има подршку од свих чланова школског особља?

6. Да ли родитељи процењују да се њихова деца уважавају у школи?

**ОБЛАСТ А. 1: Изградња заједнице**

**Показатељ А. 1.5**: **Запослени у школи и родитељи/старатељи конструктивно сарађују.**

1. Да ли се родитељи и школско особље опходе једни према другима с поштовањем?

2. Да ли родитељи имају могућност да изразе своје мишљење/ставове о квалитету комуникације са школским особљем?

3. Да ли наставници процењују да имају добру сарадњу са родитељима?

4. Да ли родитељи имају могућност покретања иницијатива за одређене активности у школи?

5. Да ли се једнако вреднују и прихватају различити доприноси родитеља/старатеља школи?

6. Да ли наставници и стручни сарадници уважавају знања и мишљења која родитељи/старатељи имају о својој деци?

7. Да ли сви родитељи осећају да школа озбиљно схвата њихову забринутост у вези са напредовањем и развојем њихове деце?

8. Да ли запослени у установи показују поштовање према свим породицама укључујући оне са једним родитељем/старатељем, родитељима/старатељима истог пола, вишенационалним породицама или породицама са великим бројем деце?

**ОБЛАСТ А. 1: Изградња заједнице**

**Показатељ А. 1.6: Наставници и органи руковођења и управљања конструктивно сарађују.**

1. Да ли органи управљања и руковођења у сваком тренутку прихватају да пруже свој допринос у подизању квалитета рада школе?

2. Да ли се наставници и органи руковођења и управљања слажу око тога како органи руковођења и управљања могу допринети квалитетнијем раду у школи?

3. Да ли чланови органа руковођења и управљања увиђају да се њихов рад и иницијативе уважавају?

4. Да ли се органи руковођења и управљања са једнаком пажњом односе према идејама ипримедбама свих запослених у школи?

5. Да ли органи руковођења и управљања подржавају рад и напоре наставника у обезбеђивању квалитетног рада у школи?

**ОБЛАСТ А. 1: Изградња заједнице**

**Показатељ А. 1.7: Школа сарађује са различитим заједницама у локалној заједници.**

1. Да ли се одређене активности у локалној заједници виде као могућности и ресурси за развој школе?

2. Да ли у школи постоји интересовање за мишљење различитих интересних група из локалне заједнице о раду школе?

3. Да ли је локална заједница сензибилисана да помогне у образовању деце са потребом за додатном подршком?

4. Да ли су у школи развијени начини за информисање локалне заједнице о раду школе?

5. Да ли је члановима различитих удружења из локалне заједнице омогућено да користешколске просторије за активности са ученицима и особљем школе, нпр. библиотеку, улазни хол, фискултурну сала, кухињу и сл.

**ОБЛАСТ А. 2***:* **Успостављање инклузивних вредности**

**Показатељ А. 2.1: Од свих ученика се очекује да максимално развијају своје могућности.**

1. Да ли сваки ученик у школи сматра да има шансу да оствари успех у напредовању и учењу?

2. Да ли се наставници према свим ученицима односе тако као да не постоји ограничење за постизање успеха?

3. Да ли наставно особље посматра могућности ученика као нешто што је могуће променити на боље, независно од њиховог тренутног успеха или препреке са којом се суочавају у учењу?

4. Да ли се у школи сви ученици подједнако подстичу да учествују у активностима школе, без обзира на успех?

5. Да ли се постигнућа ученика ван школе афирмишу и у школи?

**ОБЛАСТ А. 2: Успостављање инклузивних вредности**

**Показатељ А. 2.2**: **Наставници, управа школе, родитељи/старатељи и ученици разумеју и прихватају инклузивне принципе и вредности.**

1. Да ли се изградња школске заједнице која пружа подршку сматра подједнако важном као и постизање квалитетног академског знања и највиших оцена?

2. Да ли се дисциплинске мере и искључивање сматрају мерама које се могу избећи планираном и континуираном подршком и интервенцијама у организацији наставе и учења?

3. Да ли код наставног и руководећег особља постоји заједничка решеност да се у школи смање неједнакости у условима, знањима и искуствима ученика ради испољавања максималних могућности свих ученика?

4. Да ли у школи постоји заједничка решеност да се прихвате сви ученици без обзира на њихово порекло, постигнућа или сметње у развоју?

5. Да ли у школи постоји заједничко схватање да се инклузија односи на повећање учешћа свих ученика у свим областима школског живота, као и повећање доступности образовања за сваког ученика?

6. Да ли наставници и руководство школе преиспитују могућности и услове у школи у планирању рада са ученицима са инвалидитетом?

7. Да ли се са ученицима и њиховим родитељима/старатељима ради на смањивању отпора и предрасуда према ученицима припадницима националних мањина?

**ОБЛАСТ А. 2: Успостављање инклузивних вредности**

**Показатељ А. 2.3: Запослени у школи и ученици се односе једни према другима са уважавањем и разумевањем значаја сваке личности.**

1. Да ли постоји осећање прихваћености између наставника и ученика, без обзира на социјални статус, порекло, етничку припадност и др.?

2. Да ли се у школи једнако уважавају ученици са високим и ниским образовним постигнућима?

3. Да ли се у школи резултати учења дечака и девојчица подједнако подржавају и подстичу?

4. Да ли се постигнућа ученика ромске националне мањине подржавају и истичу на исти начин као и постигнућа осталих ученика?

5. Да ли наставници дају похвале за резултате из појединих области и ученицима који су слабији у општем успеху?

6. Да ли сви ученици могу да учествују активно у иновацијама које поједини наставници уносе у рад?

7. Да ли ученици са потребом за додатном подршком осећају да их наставници разумеју?

8. Да ли се подстиче и афирмише клима узајамног поверења између ученика и наставника?

**ОБЛАСТ А. 2**: **Успостављање инклузивних вредности**

**Показатељ А. 2.4: Запослени у школи настоје да уклоне препреке за учење и учешће ученика у свим школским активностима.**

1. Да ли запослени у школи прихватају одговорност за мере којима се може утицати наотклањање препрека са којима се суочавају ученици у учењу и учешћу у активностима школе?

2. Да ли наставници прихватају став да се најчешће препреке за учење и учешће ученика јављају због неадекватног и неподстицајног радног окружења?

3. Да ли школско особље и ученици имају свест о томе да се сви могу суочити са препрекама за учење и учешће?

4. Да ли школско особље разуме да етикетирање ученика као „деце са сметњама у развоју” може да доведе до њихове сегрегације и изолације?

5. Да ли ученици могу слободно да се обрате наставницима за савет, упутство и објашњење у току и ван наставе?

6. Да ли се одсуство са одређених часова сматра поводом за испитивање односа ученика са наставником и начином наставниковог рада ?

**ОБЛАСТ А. 2: Успостављање инклузивних вредности**

**Показатељ А. 2 .5: Школа активно ради на смањивању свих видова дискриминације.**

1. Да ли ученици и школско особље препознају да су корени дискриминације у нетолерисању различитости?

2. Да ли се у школи обраћа пажња на то да се не догоди искључивање из активности или нетолеранција према ученицима припадницима националних мањина?

3. Да ли се у школи прихвата да различите културе и религије подразумевају различита становишта и вредности, као и различите степене придржавања различитим обичајима и нормама?

4. Да ли школско особље избегава приписивање стереотипних улога ученицима у организовању школских активности и програма (нпр. према етничкој групи, изгледу, конституцији и др.)?

5. Да ли запослени у школи деле мишљење да су главни извори препрека за ученике са потребом за додатном подршком негативни ставови са којима се сусрећу?

6. Да ли се искључивање ученика са тежим степеном сметњи у развоју схвата више као одраз ограничења школске политике, праксе и ставова, него као одраз персоналних органичења код ученика?

7. Да ли се у школи избегава потенцирање разлика и другачијег гледања на децу из потпуних и непотпуних породица?

**ИНКЛУЗИВНА ПОЛИТИКА**

**ОБЛАСТ Б. 1**: **Развијање школе за све**

**Показатељ Б. 1.1: Запошљавање и стручно усавршавање наставног особља остварује се стручно и одговорно.**

1. Да ли је став кандидата о уважавању разлика међу ученицима важан критеријум за запошљавање у школи?

2. Да ли се стручно усавршавање запослених подстиче од стране руководства школе?

3. Да ли се приликом конкурисања за посао кандидати упознају са принципима и вредностима које негује школа?

4. Да ли се по запошљавању кандидати упознају са обавезама и могућностима стручног усавршавања?

5. Да ли школско особље има могућност да се изјасни и тражи одређено стручно усавршавање?

6. Да ли школа има правилник или неки други акт о награђивању наставника за постигнуте резултате?

**ОБЛАСТ Б. 1: Развијање школе за све**

**Показатељ Б. 1.2: Новозапосленима у школи се помаже у адаптацији нa школску средину.**

1. Да ли су основне информације о школи одмах доступне новом особљу?
2. Да ли у школи постоји утврђена процедура за увођење у рад новог наставног особља истручних сарадника?
3. Да ли се за нове наставнике организују посебне консултације у вези са планирањем рада, вођењем документације и другим специфичностима од значаја за квалитетан рад?

**ОБЛАСТ Б. 1: Развијање школе за све**

**Показатељ Б. 1.3: Школа настоји да прими све ученике из локалне заједнице.**

1. Да ли су, при упису у школу, сва деца равноправна без обзира да ли припадају мањинској или већинској популацији?

2. Да ли се јавно промовише политика школе која подразумева укључивање свих ученика који живе на подручју школе, укључујући ученике са потребом за додатном подршком?

3. Да ли школа користи средства информисања за адекватну презентацију спремности да прихвати све ученике из окружења школе, како би информације биле доступне свимродитељима из локалне заједнице?

4. Да ли школа остварује сарадњу са локалном заједницом у циљу што већег обухвата изадржавања деце ромске популације у институцијама система?

**ОБЛАСТ Б. 1**: **Развијање школе за све**

**Показатељ Б. 1.4: Школски објекат и простор су уређени тако да омогућавају приступачност свим ученицима и корисницима.**

1. Да ли се у школи води рачуна о томе да се обезбеди приступачност целокупног школског простора лицима са оштећењем слуха и вида, као и особама са инвалидитетом?

2. Да ли локална заједница и самоуправа учествују у активностима прилагођавања школског простора за особе којима је потребна додатна подршка?

3. Да ли се школским развојним планом предвиђају континуиране активности на побољшању просторних услова у школској згради, дворишту и прилазу школи?

4. Да ли у школи постоји наменска просторија за потребе пратиоца ученика или педагошких асистената?

**ОБЛАСТ Б. 1: Развијање школе за све**

**Показатељ Б. 1.5: Новим ученицима се помаже да се уклопе у школску средину.**

1. Да ли се сваком ученику предоче права, обавезе и кућни ред у школи на начин који је прилагођен узрасту и могућностима разумевања?

2.Да ли постоје натписи на вратима учионица, канцеларија и осталих школских просторија како би се нови ученици и њихови родитељи брзо и лако оријентисали у простору школе?

3. Да ли нови ученици имају информацију коме треба да се обрате ако имају било какву тешкоћу у сналажењу и прилагођавању?

4. Када се ученици премештају из школе у школу, да ли особље тих школа при томе сарађује у обезбеђивању релевантних података у циљу осмишљавања програма адаптације?

5. Да ли се по пријему новог ученика води рачуна о одељењу које је најбоље за прихват новог ученика?

**ОБЛАСТ Б. 1: Развијање школе за све**

**Показатељ Б. 1.6: При формирању одељења у школи уважавају се потребе све деце.**

1. Да ли су свим одељењима у школи дате једнаке могућности када је у питању коришћење учионицa и осталих просторија за потребе наставе и ваннаставних активности?

2. У одлучивању ученика за изборне и факултативне предмете/програме да ли се у школиомогућава избор и да ли се ученицима помаже да направе прави избор?

3. Да ли педагошко-психолошка служба школе води рачуна да у одељењима буде приближно једнак број дечака и девојчица?

4. Да ли педагошко-психолошка служба школе води рачуна да се у једном одељењу распореди оптималан број ученика са потребом за додатном подршком у односу на укупан број ученика?

5. Да ли се при формирању одељења води рачуна о томе да састав одељења одражава постојеће богатство различитости у школи и локалној средини?

**ОБЛАСТ Б. 2: Организовање подршке различитостима**

**Показатељ Б. 2.1: Сви облици подршке ученицима су координисани.**

1. Да ли постоји координација свих пројеката, програма и активности којима се подржава инклузивни развој школе?

2. Да ли постоји конкретизован и јасан акциони план укључивања установа или организација ван школе, које могу допринети инклузивном развоју културе, политике и праксе у школи?

3. Да ли школа сарађује са локалним социјалним установама и развојним саветовалиштима у циљу координације подршке ученицима из социјално депривираних средина?

4. Да ли је политика подршке инклузији презентована и објашњена представницима локалне заједнице који су укључени у органе и стручна тела школе?

5. Да ли постоји политика и пракса редовне сарадње са удружењима на локалном, регионалном или на националном нивоу која промовишу рад по инклузивним принципима?

**ОБЛАСТ Б. 2**: **Организовање подршке различитостима**

**Показатељ Б. 2.2: Стручно усавршавање наставника је у функцији развоја професионалних компетенција за рад у коме се уважавају различитости међу ученицима.**

1.Да ли школско особље има одговарајући план и програм стручног усавршавања којим се доприноси развоју инклузивности школе?

2. Да ли су обуке за усавршавање инклузивне праксе део годишњег плана рада школе или школског развојног плана?

3. Да ли се наставно и васпитно особље упознаје и обучава у коришћењу модерне технологије као подршке учењу (на пример камере, телевизије и видеа, видео бима, дијапројектора, касетофона, компјутера/интернета)?

4. Да ли је школско особље обучено за примену ненасилне комуникације са циљем уважавања различитости?

**ОБЛАСТ Б. 2**: **Организовање подршке различитостима**

**Показатељ Б. 2.3: Уважавање потребе за подршком је део политике школе засноване на инклузивним принципима.**

1. Да ли су права и могућности за пружање подршке ученицима објављени у школском информатору?

2. Да ли је политика пружања подршке деци са потребом за додатном подршком усмерена ка повећању учинка учења у образовно-васпитном процесу, насупрот искључивању таквих ученика из процеса рада?

3. Да ли се у политици школе пружање подршке ученицима са потребом за додатном подршком настоји смањити након редовне наставе?

4. Да ли постоји ефикасно обликована и ажурирана евиденција о ресурсима у заједници, који могу бити у функцији наставе и учења? То може укључивати следеће:

• музеје, уметничке галерије

• локалне верске центре

• окружна, градска, општинска и регионална већа

• локална предузећа

• болнице и старачке домове

• полицијску и ватрогасну службу

• невладине организације

• спортске центре и објекте

• паркове

• библиотеке

• градске и сеоске фарме

• установе за очување споменика културе

• железничке станице, аеродроме, надлежне службе у области транспорта

• центре за учење

• остале образовне установе, више школе,универзитете

• домове за децу са сметњама у развоју

• домове за децу без родитељског старања

• природна богатства локалне заједнице

• културно-историјске споменике у окружењу

• манифестације у локалној заједници

**ОБЛАСТ Б. 2: Организовање подршке различитостима**

**Показатељ Б. 2.4: Подзаконска акта којима се ближе одређује пружање додатне подршке ученицима доследно се примењују у правцу смањивања препрека за учење и учешће свих ученика.**

1. Да ли су садржаји и захтеви којипроизилазе из ових подзаконских аката уграђени у сва школскa документа којима се регулишу активности у школи?

2. Да ли су припремљени индивидуални образовни планови по прилагођеном програму усклађени са предвиђеним програмским садржајима за одговарајући разред?

3. Да ли се при изради индивидуалних образовних планова предвиђа место завршњачку едукацију и кооперативно учење?

4. Да ли се при изради индивидуалних образовних планова предвиђа улога родитеља тако да се родитељу омогућава правовремено и адекватно деловање?

**ОБЛАСТ Б. 2: Организовање подршке различитостима**

**Показатељ Б. 2.5: Подршка ученицима у учењу и напредовању је функционално повезана са реализацијом школског програма (наставни програми, ваннаставне активности и друге школске активности).**

1. Да ли се у планирању активности у школском програму води рачуна о учешћу ученика који се разликују по личним одликама, стеченом знању, искуству и постигнућима од типичне деце?

2. Да ли су активности школског програма усмерене и на превазилажење препрека за учење и учешће?

3. Да ли активности у школском програму укључују промовисање понашања којима сесмањују облици нетолеранције као што су сексизам, национализам, неприхватање осетљивих група (осим на часовима грађанског васпитања које један број ученика не похађа)?

4. Да ли су у развојном плану школе препознати ресурси у локалној заједници који се могу користити у раду школе?

**ОБЛАСТ Б. 2: Организовање подршке различитостима**

**Показатељ Б. 2.6: Смањени су притисци и мере везани за проблеме у понашању ученика и искључивање ученика из школе.**

1. Да ли се предузимају мере превенције и интервенције у евентуалним сукобима између етничких или других друштвених група у школи?

2. Да ли су наставници прошли адекватну обуку за примену васпитно-дисциплинских мера и њихових могућих ефеката на ученике?

3. Да ли се поштује поступност у санкционисању неприхватљивог понашања ученика?

4. Да ли се у школи организују индивидуални разговори са учеником и родитељима/старатељима пре дисциплинског кажњавања?

5. Да ли се дисциплинска кажњавања примењују увек уз претходно обавештавање родитеља/старатеља?

6. Да ли се спроводи политика превенције насиља откривањем могућих узрока насилничкогпонашања, пре изрицања дисциплинских мера?

7. Да ли се систематски проверавају ефекти примене васпитно-дисциплинских мера према ученицима?

8. Да ли постоји план да се побољша сарадња између запослених у школи и родитеља/старатеља, у вези са неоправданим изостанцима ученика?

**ОБЛАСТ Б. 2: Организовање подршке различитостима**

**Показатељ Б. 2.7: Насилно понашање је смањено.**

1. Да ли се особље, родитељи/старатељи и школска управа доследно придржавају Правилника о понашању у школи и Протокола за заштиту деце од насиља?

2. Да ли су Протокол за заштиту деце од насиља и Програм заштите деце од насиља саставни део Годишњег плана рада школе?

3. Да ли се воде прецизне евиденције о случајевима насиља?

4. Да ли се систематски проверава да ли мере које се предузимају доприносе смањивању насиља у школи?

5. Да ли је установа установила сарадњу са институцијама на локалном нивоу (Дом здравља, ЦСР, МУП) у области превенције насиља?

6. Да ли је у школи формиран вршњачки тим ученика за пружање подршке жртвама у случајевима насилног понашања?

7. Да ли је ученички парламент укључен у програм превенције и заштите ученика од насиља?

8. Да ли су сви запослени у школи обучени да реагују у случајевима испољавања различитих видова насилног понашања (укључујући вербално насиље)?

9. Да ли се организују едукације за ученике и родитеље на тему превенције насиља у породици, школи и друштву?

10. Да ли је школа укључена у неки међународни, национални, регионални или локлани пројекат/програм који се баве превенцијом и заштитом од насиља?

**ИНКЛУЗИВНА ПРАКСА**

**ОБЛАСТ Ц. 1: Организовање наставе и учења**

**Показатељ Ц. 1.1: Настава се планира тако да сви ученици могу да уче.**

1. Да ли се ученицима пружа прилика да наставне садржаје уче на различите начине?

2. Да ли се код планирања часова узимају у обзир сви постојећи ресурси у школи који се могу искористити у наставном раду (средства, материјали, помагала и сл.)?

3. Да ли се вербална наставна метода користи као најчешћа метода у реализацији наставе?

4. Да ли се и како захтеви у настави (садржаји и методе) прилагођавају образовним потребама свих ученика?

5. Да ли се и како користе могућности тематског планирања за реализацију садржаjа свих/више предмета?

6. Да ли се и како у наставном раду подстиче креативност и самосталност ученика?

7. Да ли се приликом организовања наставе ван учионице обезбеђују услови за учење ученицима са потребом за додатном подршком?

8. Да ли се у школи реализују индивидуални образовни планови?

9. Да ли су ангажовани педагошки асистенти за подршку у раду са ученицима који имају тешкоће у учењу и напредовању?

10. Да ли се приликом учења новог градива узима у обзир да је неким ученицима потребно вишевремена и додатна објашњења да би успешно савладали градиво?

11. Да ли су наставници упознати са здравственим проблемима одређених ученика са којимараде?

12. Које иновације су предвиђене наставним планом и програмом у раду са ученицима сапотребом за додатном подршком?

13. Колико су месечни и недељни планови рада наставника флексибилни и подложни променама које је потребно увести због утицаја различитих фактора?

**ОБЛАСТ Ц. 1**: **Организовање наставе и учења**

**Показатељ Ц. 1 .2: Часови подстичу учешће свих ученика.**

1. Да ли се и како на часовима води рачуна о различитим стиловима учења ученика?

2. Да ли се на часовима подстиче дијалог између наставника и ученика, као и између самихученика?

3. Да ли и како часови подстичу различите мисаоне активности и разговор о начинима и техникама учења?

4. Да ли наставници уважавају и одмеравају напор који неки ученици са потребом за додатном подршком улажу у извршавање задатака, због бржег и већег замора до којег може да дође?

5. Да ли се на часовима примењују различити облици рада - у пару, групи, индивидуални рад и заједнички рад целог одељења?

6. Да ли се на часовима развија вршњачка помоћ и подршка у учењу?

**ОБЛАСТ Ц. 1**: **Организовање наставе и учења**

**Показатељ Ц. 1.3: Часови развијају разумевање различитости.**

1. Да ли се ученици подстичу да дискутују о мишљењима која се разликују од њихових?

2. Да ли се и како на часовима омогућава размена мишљења међу ученицима?

3. Да ли наставници показују да уважавају другачија мишљења у дискусијама у разреду?

4. Да ли се и како активностима на часу подстиче разумевање различитости у пореклу, култури, етничкој припадности, полу, сметњама у развоју и другим особеностима?

5. Да ли се и како путем наставних програма указује на неравноправан положај различитих друштвених група?

6. Да ли се и како ученици оспособљавају за препознавање стереотипа у наставним садржајима и дискусијама у разреду?

7. Да ли се и како ученици подстичу да буду толерантни на разлике које су последица различитог темпа учења неких ученика?

**ОБЛАСТ Ц. 1: Организовање наставе и учења**

**Показатељ Ц. 1.4: Ученици су активно укључени у организацију и планирање свог учења.**

1. Да ли се и како ученици подстичу да преузму одговорност за своје учење?

2. Да ли су ученици оспособљени да самостално користе библиотеку и информациону технологију у школи?

3. Да ли ученици уче како да праве белешке и организују своје учење и рад?

4. Да ли ученици уче како да обнављају градиво и да се припремају за тестове и испите?

5. Да ли наставници траже мишљење ученика о занимљивости часова?

6. Да ли су ученици оспособљени за самовредновање постигнутих резултата учења?

7. Да ли су ученици оспособљени да приликом учења издвоје битно од мање битног?

8. Да ли ученици учествују у постављању циљева у процесу учења и напредовања?

9. Колико често ученици добијају повратну информацију о свом напредовању?

**ОБЛАСТ Ц. 1: Организовање наставе и учења**

**Показатељ Ц. 1.5: Ученици уче кроз заједнички рад.**

1. Да ли je за ученике пружање помоћи другима у раду редован вид активности у одељењу?

2. Да ли су ученици укључени у међусобно оцењивање знања и залагања?

3. Да ли ученици помажу једни другима у постављању циљева учења?

4. Да ли ученици радо прихватају активности у групи?

5. Да ли се и како подстиче кооперативно учење у одељењу/групи?

6. Да ли ученици и ван школе раде заједно (израда домаћих задатака, пројекти, мини истраживањаи др.)?

**ОБЛАСТ Ц. 1: Организовање наставе и учења**

**Показатељ Ц. 1.6: Оцењивање доприноси постигнућу свих ученика.**

1. Да ли се и како помаже ученицима да разумеју сврху оцењивања?

2. Да ли се и како ученици навикавају на самооцењивање и процену властитог знања?

3. Да ли су и како родитељи укључени у процес праћења напредовања свог детета?

4. Да ли евиденција о успеху ученика садржи податке о показатељима напретка у свим областима,о ученичким интересовањима, залагању, искуствима и др.?

5. Да ли мишљења која се дају о ученицима одражавају поштовање према њиховим залагањима, раду, и целокупној личности?

6. Да ли се оцењивање заснива на континуираном посматрању и праћењу процеса учења кодученика?

7. Да ли се користе различити начини за праћење напредовања и оцењивање знања који уважавају индивидуалне разлике међу ученицима?

8. Да ли у оквиру повратне информације о постигнућима, ученици добијају и препоруке за даље учење и напредовање?

9. Да ли ученици разумеју да постоје различити критеријуми у оцењивању за њих и ученике сапотребом за додатном подршком, који наставу похађају према индивидуалним образовним плановима?

10. Да ли су ученици упознати са критеријумима оцењивања за сваки наставни предмет?

11. Да ли су ученици упознати са садржајем Правилника о оцењивању?

12. Да ли је образлагање оцене ученику обавезна активност за све наставнике?

**ОБЛАСТ Ц. 1: Организовање наставе и учења**

**Показатељ Ц. 1.7: Понашање у учионици/школи заснива се на узајамном поштовању.**

1. Да ли се правила понашања у школи примењују доследно за све?

2. Да ли су ученици укључени у решавање дисциплинских проблема у одељењу?

3. Да ли се од ученика тражи мишљење у вези са стварањем позитивне атмосфере за рад уодељењу?

4. Да ли ученици сматрају да се према њима односи праведно, без обзира на пол или етничку припадност или било коју другу специфичност?

5. Да ли су правила понашања у учионици истакнута на видном месту?

6. Да ли се доследно примењују мере за непоштовање утврђених правила понашања?

7. Да ли се ученици укључују у предлагање ових мера?

8. Да ли ученици учествују у доношењу правила понашања у школи?

9. Да ли су сви родитељи упознати са правилима понашања у школи?

10. Да ли родитељи подржавају правила понашања у школи?

**ОБЛАСТ Ц. 1**: **Организовање наставе и учења**

**Показатељ Ц. 1.8: Наставници планирају, реализују и вреднују наставу кроз размену и тимски рад.**

1. Да ли наставници размењују своје планове рада, припреме за часове, дидактички материјал и друге материјале од значаја за наставу?

2. Да ли наставно особље размењује искуства у раду са појединцима, групама и целим одељењем?

3. Да ли се стварају прилике да наставници добију коментаре колега и стручних сарадника о својој настави, нпр. о приступачности начина предавања и учешћу ученика у активностима на часу?

4. Да ли наставници уносе измене у наставу на основу повратних информација које добију одсвојих колега и стручних сарадника?

5. Да ли наставници сарађују са стручним сарадницима и осталим колегама на решавању проблема када напредак једног ученика или групе постане повод за забринутост?

6. Да ли се и како угледни часови користе за размену искустава наставника?

7. Да ли и како наставници анализирају угледне часове?

8. Да ли наставници тимски израђују годишњи план/програм рада, месечне планове рада иприпреме за наставу?

9. Да ли на нивоу стручних тела наставници налазе заједничке моделе за проверу знања ученика?

**ОБЛАСТ Ц. 1**: **Организовање наставе и учења**

**Показатељ Ц. 1.9: Педагошки асистенти подржавају учење и учешће свих ученика.**

1. Да ли су педагошки асистенти укључени у планирање наставног рада и школских активности?

2. Да ли педагошки асистенти настоје да ученици радећи и учећи стекну независност и да их ослободе њихове директне помоћи?

3. Да ли и како педагошки асистенти подстичу вршњачку помоћ ученицима који имају тешкоћеса учењем?

4. Да ли педагошки асистенти воде рачуна о томе да не буду препрека дружењу младих људи сасвојим вршњацима?

**ОБЛАСТ Ц. 1: Организовање наставе и учења**

**Показатељ Ц. 1.10: Домаћи задаци доприносе учењу свих ученика.**

1. Да ли домаћи задатак увек има јасан циљ?

2. Да ли се и како домаћи задатак одмерава према могућностима и знању свих ученика?

3. Да ли домаћи задатак омогућава различите начине израде?

4. Да ли ученици имају довољно могућности да разјасне захтеве домаћег задатка пре завршетка наставе?

5. Да ли постоје могућности да се домаћи задатак уради у школским просторијама, за време одмора, ручка или ван редовне наставе?

6. Да ли су домаћи задаци осмишљени тако да их ученици могу урадити без помоћи родитеља/старатеља?

7. Да ли се ученицима дају могућности да заједно раде на домаћем задатку?

8. Да ли се и како даје повратна информација ученицима о квалитету домаћег задатка?

9. Да ли се користи могућност да ученици добију различите домаће задатке, тј. оне који су прилагођени њиховим интересовањима?

**ОБЛАСТ Ц. 1**: **Организовање наставе и учења**

**Показатељ Ц. 1.11: Сви ученици учествују у ваннаставним активностима.**

1. Да ли је понуда активности за ученике у школи заснована на испитаним интересовањима ученика?

2. Да ли је свим ученицима пружена могућност да учествују у ваннаставним активностима?

3. Да ли спортски дани укључују активности у којима свако може да учествује без обзира на ниво спретности и моторичке способности?

4. Да ли су сви наставници информисани о учешћу ученика у одређеним ваннаставним активностима?

**ОБЛАСТ Ц. 2**: **Мобилизација ресурса**

**Показатељ Ц. 2.1: Различитости међу ученицима користе се као ресурси за планирање и остваривање наставе и учења.**

1. Да ли се и како ученици подстичу да размењују своја знања и искуства, на пример о различитим местима, деловима града или о историји њихових породица?

2. Да ли се и како користи могућност да ученици са више знања у некој области, подучавају ученике који имају мање знања у истој области?

3. Да ли се стварају ситуације да ученици различитог узраста помажу једни другима у учењу?

4. Да ли наставници стварају могућности да ученици који су превазишли одређени проблем преносе искуства која су том приликом стекли?

5. Да ли се и како различитости језика и културе ученика узимају у обзир приликом реализације одређених наставних садржаја, или приликом реализације одређених ваннаставних активности?

**ОБЛАСТ Ц. 2**: **Мобилизација ресурса**

**Показатељ Ц. 2.2: Стручност наставног и васпитног особља се у потпуности користи.**

1. Да ли се и како наставно и васпитно особље подстиче да користи и преноси своја знања и вештине другим колегама у пружању помоћи ученицима у учењу?

2. Да ли се и како наставно и васпитно особље подстиче да развија своја знања и вештине за рад са ученицима и родитељима?

3. Да ли постоје формалне и неформалне прилике да наставно и васпитно особље разматра проблеме у наставном раду, ослањајући се на мишљења и стручност својих колега ?

4. Да ли се наставно и васпитно особље из локалних специјалних школа позива да подели своја искуства са наставним и васпитним особљем из редовних школа?

**ОБЛАСТ Ц. 2**: **Мобилизација ресурса**

**Показатељ Ц. 2.3: Наставници развијају ресурсе за подршку учењу и учешћу ученика.**

1. Да ли и како наставници развијају заједничке ресурсе за подршку у учењу ученицима?

2. Да ли наставници имају информације о свим ресурсима који су расположиви у школи за подршку учењу на њиховим часовима?

3. Да ли је рад и простор библиотеке/медијатеке организован тако да се може користити каоресурс у настави?

4. Да ли постоји могућност вршњачке едукације у библиотеци и медијатеци?

5. Да ли су постојећи ресурси у школи довољно искоришћени?

6. Да ли школско особље као ресурс за подршку учењу укључује у наставу родитеље и стручњакеиз одређених области?

**ОБЛАСТ Ц. 2**: **Мобилизација ресурса**

**Показатељ Ц. 2.4: Ресурси у локалној заједници су познати и користе се.**

1. Да ли и како чланови различитих заједница из окружења, својим активностима, дају допринос остваривању наставног програма у школи?

2. Да ли се ученици упућују и на ресурсе у локалној заједнице у процесу самосталног учења?

3. Да ли и како употреба ресурса из локалне заједнице у школи утиче да настава буде занимљивија и да мотивација ученика за усвајање нових знања буде већа?